Буной (Бунихой, Бунахой, Буни) — ЧӀебарлой тукхам йукъадогӀу, ЧӀебарлойх схьадаьлла нохчийн тайп. Декъало Акхарш, Цагур гаранашка. Тайп схьадаьллачу ломан эвлан цӀе Буне йу.

Этимологи
ЦӀе схьайаьлла «бун» дашах.

География
Бунахуо йа Буне– Макажан къилбехьара, Садуо эвлан къилбаседехьара саьлнаш йу

Бунойша йехкина эвланаш
Буной эвла – лаьттина Хули а, Жалкх а эркашна йукъахь, Таьллинг эркан тӀехь, бахархой оьрсаша кхалхийра Йоккхачу Нохчийчоьнан эвланашка.
Iуспан-йурт – 1857 шеран 20 январехь оьрсаша эвла йоккхуш, йерриг хӀаллакйина, бахархой ницкъала кхалхийна керла Курчалой-ГӀала.

Топонимаш
Бунахойн жиелашка — Бунин къилбаседехьа. Оцу басехь латтош хилла Бунойн жаш.
Бунин хьехе – ЦӀонтарой эвлан йистера меттиг.
Хехойн Буние – Пхейн-Махкахь йу, пхейша «Хахабо» олу.
Буни (3619 м) – ГӀебартойн-Балкхаройчоьнан ломан бохь, лаьтта Баксан а, Гижгит а эркашна йукъахь, орониман цӀе нохчийн а, балкхаройн а меттанашкахь цхьа маьӀна долуш йу.

ГӀарабевлла Бунойн векалш
Наиб Тарам — Iуспан-йуртан пхеа бӀе тӀемлойн баьчча. 1847 шарахь Соьлжан наибаллин наиб хилла. ДӀавоьллина Курчалой-ГӀалахь).
Буной